cyanic-selkie/wikianc huggingface dataset:
Ժան Կրետիեն
Քաղաքական կարիերա
1990 թվականին Ջոն Թյորները թողել է կուսակցության ղեկավարի պաշտոնը, իսկ նրա տեղը զբաղեցրել է Ժան Կրետիենը՝ ընտրություններում հաղթելով Փոլ Մարտինին։ Նույն թվականին նա վերադարձել է Համայնքների պալատ՝ դառնալով պատգամավոր Նյու Բրանսուիկի «Beauséjour» շրջանից, ինչպես նաև դառնալով ընդդիմության առաջնորդ։ 1993 թվականի ընտրություններին Կրետիենը վերադարձել է հայրենի Սենտ Մորիս ընտրատարածք ։ Ընտրությունները մեծ հաջողություն են ունեցել Լիբերալ կուսակցության համար, որը Համայնքների պալատում զբաղեցրել է 178 տեղը։ Ժան Կրետիենը դարձել է Կանադայի 20-րդ վարչապետը։
1997 թվականին նա նշանակել է արտահերթ ընտրություններ այն ժամանակահատվածում, երբ մրցակից կուսակցությունները հիմնականում տարածաշրջանային էին և կրկին հաղթել է ընտրություններում՝ 301 տեղերից զբաղեցնելով 155-ը։ 2000 թվականին Կրետիենը, տեսնելով ընդդիմադիր կուսակցությունների աճող ուժը, կրկին նշանակել է արտահերթ ընտրություններ։ Կանադական միությունն այդ ժամանակ ընտրել է նոր առաջնորդ, ինչը թույլ է տվել Ժան Կրետիենին մնալ իր պաշտոնում։
2003 թվականի նոյեմբերին Կրետիենը հայտարարել է քաղաքական կարիերան ավարտելու մասին և մեկ ամիս անց հեռացել է վարչապետի և Լիբերալ կուսակցության ղեկավարի պաշտոնից։
Արտաքին հղումներ
Կատեգորիա:Կանադացի դիվանագետներ
Բերդիչի
Բերդիչի (Бердичі), գյուղ Ուկրաինայի Դոնեցկի մարզի Յասինովատսկի շրջանում։ Հիմնադրվել է 1910 թվականին։
2001 թվականի տվյալներով Բերդիչի գյուղում բնակվում էր 267 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1910 թվականին հիմնադրված բնակավայրեր
Աբակնոներեն
Աբակնոներեն, աբակնոն ժողովրդի լեզուն, որը պատկանում է Ավստրոնեզիական լեզվաընտանիքի ֆիլիպինյան ճյուղին ։ Տարածված է Ֆիլիպիններում։ Լեզուն օգտագործողների թիվը մոտ 21400 է։ Աբակնոներեն գրի մեջ օգտագործվում են լատիներենի այբուբենի տառերը։ Աբակնոներեն գրել և կարդալ գիտի մոտ 11000 մարդ։ Լեզուն ուսուցանվում է հատուկ դպրոցներում։ Լեզվով խոսողների մեծամասնությունը քրիստոնեության հետևորդներ են։
Ծանոթագրություններ
Կատեգորիա:Ֆիլիպինների լեզուներ
Ալեքսանդր Էկման
Կարլ Վիլհելմ Ալեքսանդր Էկման (Karl Wilhelm Alexander Ekman, ), շվեդ դերասան, բալետի խորիոգրաֆ  ։
Կենսագրություն
2013 թվականին արժանացել է Լոուրենս Օլիվիեի մրցանակի «Կակտուսներ» օրիգինալ աշխատանքի խորիոգրաֆիայի համար։ Նրա մյուս հայտնի աշխատանքից են «Թայլ»–ը, «Կարապի լիճ»–ը, «Էպիզոդ 31»–ը և «Էսկապիստ»–ը ։ 2015 թվականին նա եղել է SR P1 հաճախականության շվեդական «Ամառ» ռադիոծրագրի հաղորդավար ։
Նրա բեմադրությունները կատարել են Մոնտե Կարլոյի բալետը, Բոստոնի բալետը, Զապերի օպերայի պարախումբը, Շվեդիայի թագավորական բալետը, Նորվեգիայի ազգային բալետը, Սան Պաուլոյի քաղաքային բալետը, Սիդնեյի պարային խումբը և Վիեննայի պետական բալետը ։ Դրանցից մի քանիսի համար նա նաև մշակել է դեկորացիաներ և կոստյումներ կամ հորինել է երաժշտություն ։
2018 թվականին պարել է իր սեփական խորիոգրաֆիան («Բերգմանի մասին մտքերում») Փարիզի Ելիսեյան դաշտերի թատրոնում ։
Անդրեաս Քրափ
Անդրեաս Քրափ (գերմ. Andreas Crap, ), գերմանացի կիթառահար, Neue Deutsche Härte Oomph! ռոք-խմբի անդամ ։ Ծնվել է 1970 թ. Գերմանիայի Ներքին Սաքսոնիա երկրամասի Վոլֆսբուրգ քաղաքում։
Անդրեաս Քրափի սիրած երաժշտախմբերն ու մենակատարներն են The Beatles-ը, The Doors-ը, AC/DC-ը, Depeche Mode-ը, Anne Clark-ը, Kraftwerk-ը, Les Rita Mitsouko-ն, The Cure-ը, The Art of Noise-ը, The Sisters of Mercy-ն, The Smiths-ը, Իգի Փոփ-ը, Einstürzende Neubauten-ը, Extrabreit-ը, Metallica-ն, Red Hot Chili Peppers-ը և Դեյվիդ Բոուի-ն ։
Ծանոթագրություններ
Կատեգորիա:Oomph! Կատեգորիա:Գերմանիայի ռոք երաժիշտներ Կատեգորիա:1970 ծնունդներ
Ալեքսանդրա Ռաշչուպկինա
Ալեքսանդրա Միտրոֆանովնա Ռաշչուպկինա, խորհրդային կին տանկիստ, Հայրենական մեծ պատերազմի մասնակից։ Պատերազմի ժամանակ Ալեքսանդր Ռաշչուպկին տղամարդու անվամբ ծառայել է որպես T-34 տանկի մեխանիկ-վարորդ։ Միակ կին տանկիստն է եղել Սամարայի մարզում , որը մասնակցել է Հայրենական մեծ պատերազմին։
Ռազմաճակատում
Երկրորդ համաշխարհային պատերազմի սկզբում Ալեքսանդրա Ռաշչուպկինայի ամուսինը զորակոչվեց Կարմիր բանակի շարքեր և ուղարկվեց ռազմաճակատ։ 27-ամյա Ալեքսանդրան բազմիցս դիմել է զինկոմիսարիատ` խնդրելով իրեն էլ ուղարկել ռազմաճակատ։ Բայց զինկոմիսարիատի ներկայացուցիչները համոզված չէին նրա ներկայացրած փաստարկներով, այն, որ նա հաջողությամբ տիրապետում էր տրակտորին և ունակ էր առանց որևէ խնդիրների տիրապետել մարտական մեքենային, որ իր ամուսինն արդեն ռազմաճակատում է, և ինքը չի ցանկանում նստել թիկունքում ։
Նրան ուղարկեցին Մերձմոսկովյան վարորդների դասընթացների, այնուհետև տանկի վարորդների երկամսյա դասընթաց անցավ Ստալինգրադի մերձակայքում ։ Նորակոչիկների բուժզննումն իրականացնող բժիշկը վրդովված հայտարարեց, որ ինքը պարտավոր է զեկուցել հրամանատարությանը, բայց Ալեքսանդրան կարողացել է համոզել նրան՝ ասելով, որ ինքը պարտավոր է պաշտպանել հայրենիքը և անկասկած մեկնելու է ռազմաճակատ։ Բժիշկը համաձայնեց չբացահայտել նրան ասելով, «Այ թե աղջիկ է... Ուղղակի Ժաննա դ'Արկ» ։
Դասընթացն ավարտելուց երեք օր առաջ դպրոցի տարածքը հանկարծ հայտնվեց գերմանական թիկունքում, գերմանական զորքերը արագորեն առաջ էին շարժվում դեպի Ստալինգրադ (ըստ այլ աղբյուրների, դպրոցը ենթարկվել էր ավիահարձակման)։ Դասընթացի մասնակիցները փոքր խմբերով դուրս եկան թշնամու կողմից գրավված տարածքից և հասան խորհրդային զորքերին։ Ռաշչուպկինան իր հուշերում գրել է. «Ես չէի կարող օրերով քայլել և հաճախ գիշերները սողում էի։ Հագուստից միայն ցնցոտիներ էին մնացել, երբ տեղ հասանք հագուստները, կոշիկները, ձեռքերը և նույնիսկ դեմքերը նույն գույնի էին` հողագույն։ Ես անհանգստանում էի վատ տեսքի պատճառով, կինը մնում է կին նույնիսկ տղամարդկային արտաքին տեսքով» ։
Т-34 տանկի մեխանիկ վարորդ
Մեկ շաբաթ անց, Ռաշչուպկինային ուղարկեցին ռազմաճակատ, որպես Т-34 տանկի մեխանիկ վարորդ։ Մարտնչել է 62-րդ բանակի կազմում (գեներալ Վ. Ի. Չույկով), զորամասում նա ստացել էր «Չարաճճի Սաշկա» մականունը ։ Ռաշչուպկինան իր հուշերում գրել է «հանուն ինչի ես ցանկացա մեկնել առաջնագիծ։ Իհարկե հանուն իմ հարազատների։ Չնայած ռազմաճակատում բոլորը գոռում էին՝ «Հանուն հայրենիքի, հանուն Ստալինի», բայց նրանք մարտնչում էին իրենց հարազատների, կոնկրետ մարդկանց համար, որը մայրիկի համար, որը քրոջ կամ եղբոր համար է» ։
Մասնակցել է Ստալինգրադի համար մղվող մարտերին և Լեհաստանի ազատագրմանը ։ Գրեթե երեք տարի, ոչ տանկի անձնակազմը, որը վարում էր Ռաշչուպկինը, ոչ էլ մնացած զինվորները չէին կասկածում, որ Ալեքսանդր Ռաշչուպկինի անվան տակ կին է թաքնվում ։ Ըստ T-34 տանկի նախկին մեխանիկ վարորդի հիշողությունների «Ինքը մազերը կտրում էր տղամարդու պես, արտաքին տեսքը միշտ տղայական էր, ազդրերը բարակ էին, ուսերը լայն էին, իսկ կուրծքը՝ գրեթե չէր երևում և հազվադեպ էր հանվում, այն էլ լողանալիս և հմտորեն քողարկվում էր։ Ամաչկոտության նկատառումներից ելնելով նա բոլորից առանձին էր լուծում հիգիենայի հարցերը։ Երբեմն տղամարդիկ նրան ասում էին. «Սանյա, դու աղջկա ես նման», բայց մեծ ուշադրություն չէին դարձնում այդ քմահաճույքին ։ Ալեքսանդրան դեռևս պատերազմից առաջ լավ էր  ուսումնասիրել տղայական սովորությունները և մնում էր միայն մի փոքր իջեցնել ձայնը ։
Գաղտնիքը բացահայտվեց 1945 թվականի փետրվարին, Լեհաստանում, Բունցլաու (այժմ՝ Բոլեսլավեց) քաղաքի տանկային գրոհի ժամանակ, որտեղ Ալեքսանդրա Ռաշչուպկինայի T-34 տանկը ընկավ գերմանական «վագրերի» շրջափակման մեջ։ Լուրջ վնասվել էր վարորդ մեխանիկ Ռաշչուպկինի ազդրը, ինչպես նաև հարվածից կոնտուզիա էր ստացել։ Հարևան տանկից օգնության էր շտապել վարորդ-մեխանիկ Վիկտոր Պոժարսկին և սկսել վիրակապել։ Հենց այդ ժամանակ էլ նա է ճանաչել աղջկան` «չարաճճի Սաշկային» ։ Նա երկու ամիս բուժվեց հոսպիտալում, բայց այդ ընթացքում գնդում մեծ սկանդալ էր հասունացել։ Երբ գործը հասավ հրամանատարությանը, գեներալ Վասիլի Չույկովը պաշտպան կանգնեց համարձակ տանկիստին։ Արդյունքում, Ռաշչուպկինան խուսափեց պատժից, մնաց գնդում, և բոլոր փաստաթղթերը վերաձևակերպվեցին կանացի անվամբ ։
Հետպատերազմական տարիներ
Պատերազմից հետո նա զորացրվեց և հանդիպեց իր ամուսնու հետ, ով նույնպես վերադարձել էր պատերազմից, բայց հաշմանդամ դարձած։ Ռաշչուպկինի ընտանիքը տեղափոխվեց Կույբիշև (այժմ՝ Սամարա), որտեղ նրանք միասին բնակվեցին 28 տարի, մինչև ամուսինու մահը ։ Նա աշխատել է որպես վարորդ, ավարտել է պոլիտեխնիկական ինստիտուտը՝ ստանալով ինժեների դիպլոմ։ Նրանք այլևս երեխաներ չունեցան, ռազմաճակատային վերքերը իրենց զգացնել էին տալիս  ։ Նրա զարմուհին բնակվում էր Տաշքենդում ։
Նա ակտիվորեն մասնակցում էր ռազմաճակատային կանանց Սամարայի հասարակական կազմակերպության գործունեությանը ։ Նա հարաբերություններ էր պահպանում 29-րդ դպրոցի դպրոցականների և ուսուցիչների հետ, որը գտնվում է իր տան մոտակայքում ։ Ռաշչուպկինայի օրագրից [10]:
Ռաշչուպկինան մահացել է 2010 թվականի հունիսին, Սամարայում ։
Գնահատականներ և կարծիքներ
Ռաշչուպկինային համեմատում են «հեծելազորային օրիորդ» Նադեժդա Անդրեևնա Դուրովայի հետ, ով 1806 թվականին զինվորական ծառայության էր անցել տղամարդու անվան տակ, այնուհետև կռվել երկրի վրա հարձակված ֆրանսիական բանակի դեմ ։
Սամարայի մարզի միակ կին տանկիստ, Հայրենական մեծ պատերազմի մասնակից Ռաշչուպկինան Ռուսաստանում միակը չէ։ Գնդապետ Լյուդմիլա Իվանովնա Կալինինան Մոսկվայում հայտնի է որպես ռազմաճակատային տանկիստ, Տոմսկի բնակիչները նույնպես ունեն իրենց տանկիստ կինը, դա Խորհրդային Միության հերոս Մարիա Վասիլևնա Օկտյաբրսկայան է։ Ընդհանուր առմամբ, տանկային զորքերում եղել են 20 կին տանկիստներ, որոնք մասնակցել են Հայրենական մեծ պատերազմին։ Ընդամենը երեք կին է ավարտել տանկային ուսումնարանը։ Նախկին սանիտարական հրահանգիչ Իրինա Լևչենկոն 1943 թվականին ավարտել է Ստալինգրադի տանկային ուսումնարանի արագացված դասընթացը և ծառայել որպես 41-րդ գվարդիական տանկային բրիգադի կապի պատասխանատու սպա և ղեկավարել է T-60  թեթև տանկերի խումբը։ Կրտսեր տեխնիկ-լեյտենանտ Ալեքսանդրա Բոյկոն (Մորիշևա) 1943 թվականին ավարտել է Չելյաբինսկի տանկային ուսումնարանը և մարտնչել ИС-2 ծանր տանկով։ Սերգեյ Կիրովի  դուստրը՝ գվարդիայի կապիտան Եվգենյա Կոստրիկովան, Կազանի տանկային ուսումնարանն ավարտելուց հետո եղել է տանկային դասակի, իսկ պատերազմի ավարտին՝ տանկային վաշտի հրամանատար ։
Հիշատակ
Սամարա քաղաքի 29-րդ դպրոցի դպրոցական թանգարանի ցուցափեղկերից մեկը նվիրված է Ռաշչուպկինային ։
Արտաքին հղումներ
Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:Կարմիր աստղի շքանշանի ասպետներ Կատեգորիա:Հայրենական մեծ պատերազմի տանկիստներ Կատեգորիա:Կին-տանկիստներ Կատեգորիա:Հայրենական մեծ պատերազմի մասնակիցներ
Մստիսլավ Ռոստրոպովիչի պուրակ
Անվան ստուգաբանություն
Պուրակը երկար ժամանակ անվանում չուներ, և 2017 թվականի փետրվարին, ՌԴ կառավարության որոշմամբ, նրան շնորհվեց մեծանուն թավջութակահար, դաշնակահար և դիրիժոր, ԽՍՀՄ ժողովրդական արտիստ Մստիսլավ Ռոստրոպովիչի անունը ։ Բրյուսի նրբանցքը խորհրդային տարիներին հայտնի էր որպես ստեղծագործական մտավորականության բնակության վայր. նրբանցքի՝ պուրակին հարևան տներում բնակարաններ էին ստանում դերասաններն ու երաժիշտները, այստեղ է գտնվում Մոսկվայի կոմպոզիտորների տունը։
Այս շենքը կառուցվել էր հատուկ կոմպոզիտորների և Մոսկվայի Կոնսերվատորիայի պրոֆեսորների համար։ Այս տանն ապրել են նաև Դմիտրի Կաբալևսկին, Արամ Խաչատրյանը, Դմիտրի Շոստակովիչը, Լեոնիդ Կոգանը, Սվյատոսլավ Ռիխտերը ։
Նկարագրություն
Թեև պուրակն անվանումը ստացել է 2017 թվականին, այդ ժամանակ այնտեղ արդեն գտնվում էր քանդակագործ Ալեքսանդր Ռուկավիշնիկովի հեղինակած Մստիսլավ Ռոստրոպովիչի հուշարձանը, որը բացվել էր 2012 թվականին։ Հուշարձանը գտնվում է պուրակի սկզբնամասում, դեմքով ուղղված է դեպի Վերափոխման կիրճի Հարության տաճարը։
Բացի այդ, պուրակում առկա են նաև 1990-ական թվականների մի քանդակ և մի քանի նստարան։ Պուրակը խնամված է, ամբողջովին շրջափակված է թուջե ցանկապատով։
Ավետարան (5167)
Ավետարան (5167), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5167 թվի տակ։ Ձեռագիրը գրվել է 17-րդ դարում Մինաս Մոկացի գրիչի կողմից ենթադրաբար Ղուշչի գյուղում (Մահմուդան երկիր)։ Ստացողը եղել է Գրիգոր տանուտերը։ Գրված է թղթի վրա, որը ունի 21x15 չափս։ Ձեռագիրը կազմված է 267 թերթից։ Գրված է երկսյուն, բոլորգրով։ Ունի տերունական 21, ավետարանիչ 4, խորան 10, կիսախորան և լուսանցազարդ մանրանկարներ։ Պահպանակը ունի 2 էջ, գրված է՝ կրկնագիր մագաղաթի վրա՝ բոլորգրով, Մաշտոց։ Կազմը` կաշեպատ տախտակ դրոշմազարդ, արծաթյա 1 խաչով, մակագրությամբ, աստառը՝ դրոշմազարդ կտավ։ Հիշատակարաններ գրչի՝ 264բ, ստացողի՝ 20ա, 20բ, 88ա, 133ա, 264բ, 266ա (1682 թ.), հետագայի՝ 16բ, 266բ (18-րդ դար) ։
Ծանոթագրություններ
Կատեգորիա:Մատենադարանի ձեռագրեր
Ագոստինո Ալյո
Ագոստինո Ալյո (Agostino Aglio, ), իտալացի նկարիչ, պատկերազարդող և փորագրող։
Կենսագրություն
Ծնվել է Կրեմոնայում։ Սկզբնապես սովորել է Բրերա ակադեմիայում` Գիոկոնդո Ալբերտոլի մոտ, հետո ճամփորդել է Հռոմ, որպեսզի սովորի Կամպովեչիո Մանտովանոյի մոտ ։ 1803 թվականին մեկնել է Անգլիա` օգնելու հայտնի ճարտարապետ Վիլյամ Վիլկինսին ստեղծելու Մագնա Գրաեսիայի հնությունները աշխատանքը, որը հրապարակվել է 1807 թվականին։ Երկար տարիներ Ալյոն զբաղված է եղել թատրոնների, եկեղեցիների և գյուղական առանձնատների ձևավորմամբ ինչպես Անգլիայում, այնպես էլ` Իռլանդիայում։ 1819 թվականին նա Ջովանի Բատիստա Կոմոլիի հետ նկարել է ընդարձակ որմնանկարներ Լոնդոնի Սուրբ Մարի Մորֆիլդս կաթոլիկ եկեղեցում։ 1820-1830 թվականներին նա հրապարակել է գրքեր արվեստի մասին, այդ թվում` Friezes drawn from the Antique և Antiquities of Mexico գրքերը, որոնք պատկերազարդված են ավելի քան 1000 պնակներով։ Նա նաև նկարել է Վիկտորյա թագուհու դիմանկարը, որը փորագրվել է։
Ժամանակակից Կրեմոնայում նկարչի անունով փողոց է անվանակոչվել։
Արտաքին հղումներ
Կատեգորիա:Իտալացի փորագրիչներ Կատեգորիա:Իտալացի նկարիչներ
Սարգիս Սարգսյան (քանդակագործ)
Սարգիս Իգիթի (Հակոբի) Սարգսյան (օգոստոսի 12, 1926, գյուղ Սարդարապատ (այժմ՝ Հայաստանի Արմավիրի մարզում) - հունիսի 7, 2002, Երևան), հայ քանդակագործ։
Կենսագրություն
1961 թվականին ավարտել է Երևանի գեղարվեստական ինքնագործունեության արվեստի համալսարանը ։
Ծանոթագրություններ
Կատեգորիա:Հայ քանդակագործներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Կցության ցուցակ
Գրաֆների տեսության մեջ կցության ցուցակը հարևանության ցուցակի տարբերակ է, որը նկարագրում է գրաֆի կողերը։ Հարևան գագաթները պահելու փոխարեն, ցուցակը պահում է գագաթից դուրս եկող բոլոր կողերը։ Պահանջվում է, որ կողերն ունենան երկու գագաթ։ Այս եղանակը տրվել է Գուդրիխի և Տամասսիայի կողմից։
Կատեգորիա:Դիսկրետ մաթեմատիկա
Ռիկարդու Պերեյրա (ֆուտբոլիստ)
Ռիկարդու Պերեյրա (Ricardo Pereira, ), պորտուգալացի պրոֆեսիոնալ ֆուտբոլիստ։ Ներկայումս հանդես է գալիս Լեսթեր Սիթիի և Պորտուգալիայի ազգային հավաքականի կազմում։ Խաղում է աջ պաշտպանի դիրքում ։
Վիտորիա Գիմարայնշ
Ռիկարդուն հանդես է եկել Նավալի և Սպորտինգ Լիսաբոնի ակադեմիաներում ։ 2011 թվականին նա միացավ Վիտորիա Գիմարայնշի երիտասարդական թիմին։ Իր պրոֆեսիոնալ դեբյուտը նշեց 2012 թվականի ապրիլի 1-ին՝ փոխարինման մտնելով Պասուշ դե Ֆերեյրայի դեմ խաղում ։ Իր առաջին գոլը պրոֆեսիոնալ կարիերայում խփեց դեկտեմբերի 2-ին՝ Պորտուգալիայի գավաթի Մարիտիմուի դեմ խաղում ։ 2013 թվականի մարտի 27-ին Ռիկարդուն դուբլ ձևակերպեց գավաթի կիսաեզրափակչի Բելենենսիշի դեմ խաղում՝ 2-0 հաշվով հաղթանակ պարգևելով Գիմարայնշին  ։ Մայիսի 26-ին՝ Պորտուգալիայի գավաթի եզրափակչի Բենֆիկայի դեմ հանդիպման 82-րդ րոպեին նա խփեց հանդիպման հաղթանակ գոլը ՝ օգնելով իր թիմին հաղթել 2-1 հաշվով և նվաճել գավաթը ։ Վիտորիա Գիմարայնշի կազմում Ռիկարդուն անցկացրեց 38 հանդիպում՝ դառնալով 6 գոլի հեղինակ։
Պորտու
2013 թվականի ապրիլի 16-ին Ռիկարդուն պայմանագիր կնքեց Պորտուի հետ, որը ուժի մեջ մտավ հուլիսի 1-ին ։ Իր դեբյուտը նշեց օգոստոսի 18-ին՝ փոխարինման մտնելով Վիտորիա Սետուբալի դեմ խաղում ։ Թիմի մեկնարկային կազմում Պորտուգալիայի առաջնությունում նա առաջին անգամ խաղադաշտ դուրս եկավ նոյեմբերի 2-ին՝ Բելենենսիշի դեմ խաղում ։ Առաջին հանդիպումը եվրոպական առաջնություններում Ռիկարդուն անցկացրեց նոյեմբերի 26-ին՝ Չեմպիոնների Լիգայի Աուստրիա Վիեննայի դեմ խաղում ։ Իր առաջին գոլը Պորտուի կազմում խփեց 2014 թվականի փետրվարի 9-ին՝ Պասուշ դե Ֆերեյրայի դեմ խաղում ։ Մայիսի 10-ին պորտուգալացին գոլ խփեց Բենֆիկայի դեմ խաղում՝ օգնելով իր թիմին հաղթել 2-1 հաշվով ։ Իր առաջին մրցաշրջանում Ռիկարդուն անցկացրեց 21 հանդիպում՝ դառնալով 2 գոլի հեղինակ ։
2017-18 մրցաշրջանում Ռիկարդուն վերադարձավ Պորտու՝ դառնալով թիմի հիմնական կազմի խաղացող ։ 2017 թվականի հոկտեմբերի 21-ին նա գոլի և գոլային փոխանցման հեղինակ դարձավ Պասուշ դե Ֆերեյրայի դեմ խաղում՝ օգնելով իր թիմին հաղթել 6-1 հաշվով ։ Նոյեմբերի 21-ին Ռիկարդուն գոլային փոխանցում տվեց Ֆելիպե Մոնտեյրոյին Չեմպիոնների Լիգայի խմբային փուլի Բեշիկթաշի դեմ խաղում, իսկ հանդիպումն ավարտվեց 1-1 հաշվով ։ Նոյեմբերի 25-ին պորտուգալացին գոլ խփեց Դեսպորտիվո Ավեշի դեմ խաղում ։ 2017-18 մրցաշրջանում Պորտուն հաղթեց Պորտուգալիայի առաջնությունը, իսկ Ռիկարդուն ընդգրկվեց առաջնության խորհրդանշական հավաքականում ։ Ակումբի կազմում նա անցկացրեց 77 հանդիպում՝ դառնալով 4 գոլի և 9 գոլային փոխանցման հեղինակ։
Լեսթեր Սիթի
2018 թվականի մայիսի 17-ին Ռիկարդուն 5 տարվա պայմանագիր կնքեց Լեսթեր Սիթիի հետ  ։ Ակումբը նրա համար վճարեց 25 միլիոն եվրո   ։ Իր դեբյուտը նշեց օգոստոսի 10-ին՝ թիմի մեկնարկային կազմում խաղադաշտ դուրս գալով Մանչեսթեր Յունայթեդի դեմ խաղում  ։ Իր առաջին գոլը Պրեմիեր Լիգայում Ռիկարդուն խփեց հոկտեմբերի 6-ին՝ Էվերթոնի դեմ խաղում ։ Դեկտեմբերի 26-ին պորտուգալացին գոլի հեղինակ դարձավ Մանչեսթեր Սիթիի դեմ հանդիպման 81-րդ րոպեին՝ 2-1 հաշվով հաղթանակ պարգևելով Լեսթերին  ։ 2019 թվականի հունվարի 1-ին նա գոլային փոխանցում տվեց Ջեյմի Վարդիին Էվերթոնի դեմ խաղում՝ օգնելով իր թիմին հաղթել 1-0 հաշվով ։ Իր առաջին մրցաշրջանում Ռիկարդուն անցկացրեց 37 հանդիպում ՝ դառնալով 2 գոլի ու 7 գոլային փոխանցման հեղինակ և ճանաչվելով Լեսթեր Սիթիի տարվա լավագույն ֆուտբոլիստ ։
2019 թվականի սեպտեմբերի 21-ին Ռիկարդուն գոլ խփեց Տոտենհեմ Հոտսպուրի դեմ խաղում՝ օգնելով Լեսթերին հաղթել 2-1 հաշվով ։ 1 շաբաթ անց՝ Նյուքասլ Յունայթեդի դեմ խաղում պորտուգալացին կրկին դարձավ գոլի հեղինակ, իսկ հանդիպումն ավարտվեց 5-0 հաշվով ։
Միջազգային կարիերա
Ռիկարդուն ներկայացրել է Պորտուգալիան տարբեր տարիքային երիտասարդական հավաքականներում։ 2013 թվականի ամռանը նա մասնակցեց աշխարհի Մ20 առաջնությանը՝ անցկացրած 4 հանդիպումներում դառնալով գոլի և 2 գոլային փոխանցման հեղինակ ։ 2015 թվականի հունիսին Ռիկարդուն մինչև 21 տարեկանների հավաքականի կազմում մասնակցեց Եվրոպայի առաջնությանը ՝ անցկացնելով 4 հանդիպում և գոլի ու գոլային փոխանցման հեղինակ դառնալով կիսաեզրափակչի Գերմանիայի դեմ խաղում  ։ Պորտուգալիան զբաղեցրեց երկրորդ հորիզոնականը առաջնությունում ՝ եզրափակչում հետխաղյա 11-մետրանոցների հարվածաշարում պարտվելով Շվեդիային  ։
Պորտուգալիայի ազգային հավաքական Ռիկարդուն առաջին անգամ հրավիրվեց 2015 թվականի հոկտեմբերի 9-ին՝ Սերբիայի դեմ խաղի համար, սակայն այս խաղում մնաց պահեստայինների նստարանին ։ Իր դեբյուտը ազգային հավաքականում նշեց նոյեմբերի 14-ին՝ փոխարինելով Գոնսալու Գեդեշին Ռուսաստանի դեմ խաղում ։ 2018 թվականի մայիսին Ռիկարդուն ընդգրկվեց 2018 թվականի աշխարհի առաջնության համար Պորտուգալիայի հավաքականի 23-հոգանոց կազմում   ։ Առաջնությունում նա անցկացրեց միայն 1 հանդիպում , իսկ Պորտուգալիան դուրս մնաց 1/8 եզրափակչում  ՝ 2-1 հաշվով պարտվելով Ուրուգվային  ։
Ակումբային վիճակագրություն
2019 թվականի նոյեմբերի 27-ի դրությամբ
Միջազգային վիճակագրություն
2019 թվականի նոյեմբերի 27-ի դրությամբ
Ակումբային
Վիտորիա Գիմարայնշ
Պորտու
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Պորտուգալացի ֆուտբոլիստներ Կատեգորիա:Պորտուգալիայի հավաքականի ֆուտբոլիստներ Կատեգորիա:Վիտորիա Գիմարայնշի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Նիսի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Պրեմիեր Լիգայի ֆուտբոլիստներ
O’G3NE
Սկզբնական գործունեություն
Երեք քույրերն էլ մեծացել են Նիդեռլանդների հարավում գտնվող Դորդրեխտ քաղաքում։ Լիզան ծնվել է 1994 թվականի հունիսի 21-ին, Էմին և Շելլին՝ 1995 թվականի հոկտեմբերի 18-ին։ Ավելի ուշ նրանք Դորդրեխտից տեղափոխվել են Ֆիջնաարթ։ 2007 թվականին նրանք «Մանկական Եվրատեսիլ» մրցույթում ներկայացրել են Նիդեռլանդները, որը կայացել է Ռոտերդամում։ Նրանք կատարել են «Adem in, adem uit» երգը և զբաղեցրել 11-րդ հորիզոնականը՝ եզրափակչում հավաքելով 36 միավոր  ։ 2011 թվականին նրանք թողարկել են երկու ալբոմ՝ «300 %» և «Sweet»։
Մասնակցությունը «The Voice of Holland» նախագծին
2011 թվականի ալբոմների թողարկումից հետո տրիոն՝ «O’G3NE» անվամբ, մասնակցել է «Ձայնը» նախագծի նիդեռլանդական տարբերակին՝ «The Voice of Holland»։ Այդ մրցույթում նրանց հաջողվել է հաղթել՝ կիսաեզրափակչում և եզրափակչում կատարելով իրենց «Magic» երգը։ 2016 թվականին քույրերը մասնակցել են «De beste zangers van Nederland» երաժշտական շոուին։ 2016 թվականի սեպտեմբերի 30-ին նրանք թողարկել են հերթական ստուդիական ալբոմը՝ «We Got This»։ Խումբը գլխավորել է նիդեռլանդական հիթ-շքերթները ։
Եվրատեսիլ 2017
2016 թվականի հոկտեմբերի 29-ին հայտարարվել է, որ O’G3NE խումբը ներկայացնելու է Նիդերլանդները «Եվրատեսիլ 2017»-ում, որը տեղի էր ունենալու Ուկրաինայի մայրաքաղաք Կիևում։ Մարտի 3-ին թողարկվել է Եվրատեսիլի համար գրված «Lights and Shadows» երգը։ Երկրորդ կիսաեզրափակչի քվեարկության արդյունքներով՝ խումբն անցել է եզրափակիչ։ Եզրափակիչը կայացել է մայիսի 13-ին, որտեղ նրանք ներկայացել են 6-րդ համարի ներքո։ Արդյունքում խումբը զբաղեցրել է 11-րդ հորիզոնականը։
Անվանում
Խմբի անվանումը՝ O’G3NE, բացատրվում է այսպես․ O’՝ քույրերի արյան խումբ, G3NE՝ նրանց միացնող գեներ, իսկ 3 թիվը՝ քույրերի քանակն է ։
Արտաքին հղումներ
Կատեգորիա:Նիդերլանդների մասնակիցները Եվրատեսիլ երգի մրցույթում Կատեգորիա:Եվրատեսիլ 2017 երգի մրցույթի մասնակիցներ Կատեգորիա:2007 հիմնադրված երաժշտական խմբեր Կատեգորիա:Մանկական Եվրատեսիլի մասնակիցներ Կատեգորիա:Եվրատեսիլ երգի մրցույթի մասնակիցներ Կատեգորիա:Փոփ երաժշտական խմբեր Կատեգորիա:Հոլանդացի երաժիշտներ Կատեգորիա:Նիդերլանդները Եվրատեսիլ երգի մրցույթում Կատեգորիա:Երաժիշտներ այբբենական կարգով Կատեգորիա:21-րդ դարի երգչուհիներ
Տրիզակ
Բնակչությունը 2008 թվականի դրությամբ կազմում է 564 մարդ, բնակչության խտությունը` 12.56 մարդ/կմ²։ Բնակավայրը զբաղեցնում է 44.9 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 75 կմ հարավ-արևմուտք, Օրիյակ քաղաքից` 38 կմ հյուսիս։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 287 աշխատունակ (15-64 տարեկան) բնակիչ, որոնցից ակտիվ էին 210-ը, իսկ ոչ ակտիվները` 77։ Ակտիվության ցուցանիշը կազմում է 73,2 %։ 210 աշխատունակ մարդկանցից աշխատել է 194 անձ (107 տղամարդ և 87 կին)։ Գործազուրկ են եղել 16 անձ (9 տղամարդ և 7 կին)։ 77 անաշխատունակներից 8-ը եղել են աշակերտներ կամ ուսանողներ, 37-ը` թոշակառուներ, իսկ 32-ը չեն աշխատել տարբեր պատճառներով ։
Ժելանոե (քաղաքատիպ ավան, Ուկրաինա)
Ժելանոե (Желанне), քաղաքատիպ ավան Ուկրաինայի Դոնեցկի մարզի Յասինովատսկի շրջանում։
2011 թվականի տվյալներով Ժելանոե քաղաքատիպ ավանում բնակվում էր 1 486 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի քաղաքատիպ ավաններ
Բնափայտ
Բնափայտ, քսիլեմա (հուն․ gvXov — կտրված ծառ), ծառաբույսերի և խոտաբույսերի բարդ հյուսվածք, որը փոխադրում է ջուրը և նրանում լուծված հանքային աղերը։ Բնափայտը անցկացնող խրձի մի մասն է, կազմված պրոկամբիումից (առաջնային բնափայտ) կամ կամբիումից (երկրորդային բնափայտ)։ Բնափայտը բնափայտային բույսերի բնի, արմատների և ճյուղերի հիմնական զանգվածն է։ Բնափայտի բջիջների ձևը և մեծությունը, կախված կատարվող ֆունկցիայից, տարբեր է։ Բնափայտը պարունակում է անցկացնող, մեխանիկական, պահեստավորող տարրեր և առաջանում է բույսերի օնտոգենեզում մերիսթեմային երկու տիպի՝ ապիկալ (առաջնային քսիլեմա կամ առաջնային բնափայտ) և լատերալ (երկրորդային քսիլեմա կամ երկրորդային բնափայտ) հյուսվածքների գործունեության հետևանքով։ Փշատերևազգի և երկշաքիլավոր բույսերի մեծամասնության բնափայտում առաջանում են աճման կամ տարեկան օղակներ և շառավղային կամ միջուկային ճառագայթներ։ Մեկ տարեկան օղակում տարբերում են վաղ (գարնանային) և ուշ (ամառային) գոտիներ։ Բնափայտի կառուցվածքն ըստ նրա տարրերի տեղաբաշխման և չափերի լինում է ցրիվանոթային (թխկի, կեչի) և օղականոթային (կաղնի, թեղի)։ Անոթները կարող են տեղադրված լինել մեկական (կաղնի) կամ խմբերով (կեչի, հացենի, բարդի)։ Ծառի աճման հետ նրա ներքին, ավելի հին բնափայտը մահանում է, անցկացնող և պահեստային համակարգերն աստիճանաբար դադարում են գործելուց, որի հետևանքով ջրի, օսլայի, մասամբ ճարպի պարունակությունը պակասում է, իսկ դաբաղանյութերինը, խեժերինը՝ ավելանում։ Բնափայտի բոլոր բջիջներին բնորոշ է փայտացումը՝ թաղանթների ներծծումը լիգնինով։ Բնափայտը ունի ժողովրդատնտեսական մեծ նշանակություն։ Կիրառվում է որպես շինանյութ, վառելանյութ, հումք է թղթի արդյունաբերության համար։
Կատեգորիա:Փայտ Կատեգորիա:Բուսական հյուսվածքներ
Սուրբ Նիկողայոս Զմյուռնացի
Սուրբ Նիկողայոս Հայրապետ, ծնվել է Փոքր Ասիայի Լիկիա գավառի Բաթարա քաղաքում Հայկական Գամիրքում (ներկայիս Անթալիայի մոտակայքում)։ Փոքր հասակից կորցնում է մեծահարուստ և բարեպաշտ ծնողներին և մեծանում իր քեռու՝ Նիկողայոս Երեց եպիսկոպոսի խնամքի ներքո։ Ավետարանական պատգամը՝ «Վաճառիր ունեցվածքդ և բաժանիր աղքատներին» (հմմտ. Մտթ. ԺԹ 21), իր կյանքի նշանաբանն է դարձնում՝ իր խնամքը տարածելով աղքատների, հիվանդների, բանտարկյալների և որբերի վրա։ Ժողովրդի կամքով դառնում է Զմյուռնիայի եպիսկոպոսը։ Հալածանքների ընթացքում աքսորվում է, սակայն չի դադարում ամենուր Ավետարանը քարոզել։ Խաղաղություն վերահաստատվելուն պես վերադառնում է իր աթոռը, մասնակցում 325 թ. Նիկիայի Տիեզերաժողովին։ Մահացել է 326 թ.։
Ծանոթագրություններ
Կատեգորիա:Քրիստոնեական սրբեր Կատեգորիա:4-րդ դարի քրիստոնեական սրբեր Կատեգորիա:4-րդ դարի հռոմեացիներ Կատեգորիա:Հռոմեական Անատոլիայում ծնված սրբեր Կատեգորիա:Եկեղեցու հայրեր Կատեգորիա:Անձինք նամականիշերի վրա
(584) Սեմիրամիս
(584) Սեմիրամիս (Semiramis), աստերոիդ աստերոիդների հիմնական գոտում։ Հայտնաբերվել է 1906 թվականի հունվարի 15-ին Աուգուստ Կոպֆի կողմից Հայդելբերգում ։
Միջին հեռավորությունը Արեգակից կազմում է 2,373072 ա. մ., առավելագույնը մոտենում է 1,8187 ա. մ. հեռավորության վրա և հեռանում 2,9275 ա. մ., իսկ Երկրի ուղեծրին Սեմիրամիս աստերոիդը նվազագույնը մոտենում է 0,854 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1335,26 երկրային օրվա ընթացքում, իր ուղեծրով շարժվելով միջինում 0,269611 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,73° անկյուն։
Ըստ Տոլենի սպեկտրալ դասակարգման պատկանում է S դասին ։
Սերգեյ Սեմակ
Սերգեյ Բոգդանի Սեմակ, ռուս ֆուտբոլիստ, ֆուտբոլային մարզիչ, Ուֆայի գլխավոր մարզիչ։ Ռուսաստանի առաջնության հնգակի հաղթող 3 թիմերի կազմում։ Եվրո 2008 թվականի բրոնզե մեդալակիր։
Ակումբային կարիերա
Ոսկե մեդալով ավարտել է 11- ամյա դպրոցը։ Լուգանսկի օլիմպիական ռեզերվի շրջանավարտ։ 1֊ին մարզիչը Վասիլի Բելկոբիլսկին է։
Ասմարալ
Օլիմպիական դպրոցն ավարտելուց հետո Սեմակին հրավիրել են Մոսկվայի Պրեսնիա ֆուտբոլային ակումբ։ Սակայն բարձրագույն խմբում 1-ին հանդիպումն անց է կացրել միայն 1993 թվականին Ժեմչուժինայի կազմում։ Հենց առաջին խաղում նա դարձավ գոլի հեղինակ։ Այդ պահին նա ընդամենը 17 տարեկան 253 օրական էր։
ԲԿՄԱ
Իր ֆուտբոլային կարիերայի զգալի մասն անց է կացրել ԲԿՄԱ֊ի կազմում՝ մոտ 10 տարի՝ դառնալով ակումբի խորհրդանշաններից մեկը։ 19 տարեկանում դարձավ ակումբի ավագը։ Սեմակին ԲԿՄԱ հրավիրեց անձամբ գլխավոր մարզիչ Ալեքսանդր Տարխանովը։ Դրա հետ մեկտեղ նա դեռ գործող պայմանագիր ուներ Ասմարալի հետ։ Այդ ժամանակ ԲԿՄԱ֊ի ղեկավարությունը չկարողացավ համաձայնության գալ ակումբի նախագահ Ալ֊Հաիդիի հետ, և ֆուտբոլիստին ուղղակի զորակոչեցին բանակ՝ դրանով լուծելով այդ բարդ խնդիրը։ Համաձայն պայմանավորվածության Սեմակը ծառայության ավարտից հետո պետք է վերադառնար Ասմարալ և ավարտին հասցներ գործող պայմանագիրը։ Սերգեյ Սեմակը իր առաջին հանդիպումն անցկացրեց Գավաթակիրների գավաթի շրջանակում Ֆերենցվարոշի դեմ կայացած խաղում, որտեղ բանակայիններն առավելության հասան 2-1 հաշվով։ 1996 թվականի աշնանը 1996/1997 թվականների Եվրոլիգայի շրջանակում Ֆեյենորդի դեմ խաղից հետո անձնական պայմանագիր կնքեց Ռոտերդամը ներկայացնող ակումբի հետ, սակայն ակումբների ղեկավարները չկարողացան գալ ընդհանուր հայտարարի։ 1997 թվականի ձմռանը Տարխանովը և մի քանի առաջատար ֆուտբոլիստներ, այդ թվում նաև Սեմակը ցանկություն հայտնեցին տեղափոխվել Տորպեդո կամ Դինամո, վերոնշյալ թիմերի ղեկավարնեը չկարողացան պայմանագրի դրույթները հստակեցնել, և գործարքները տեղի չունեցան ։ Հետո կար տարբերակ նաև իսպանական Ռեալ Օվիդե տեղափոխվելու, բայց այդ տեղափոխությունը նույնպես տեղի չունեցավ ։
Պարի Սենտ Ժերմեն
2003 թվականը շատ հաջող դասավորվեց Սեմակի համար։ Նա ամբողջ մրցաշրջանը շատ բարձր մակարդակով անցկացրեց՝ մասնակցելով գրեթե բոլոր հանդիպումներին։ Շատ տպավորիչ հանդիպումներ անցկացրեց հատկապես Չեմպիոնների լիգայում։ 2004 թվականի սեպտեմբերի 29-ին Պարի Սեն-Ժերմենի դեմ կայացած տնային հանդիպման ժամանակ Սեմակը դարձավ գոլի հեղինակ, ինչպես նաև վաստակեց 11 մետրանոցի իրավունք։ Նույն տարվա դեկտեմբերի 7-ին նա ֆրանսիացիների դեմ կայացած պատասխան խաղի ժամանակ դարձավ հեթ֊տրիկի հեղինակ։ ՊՍԺ֊ն տպավորված լինելով Սեմակի խաղով նրա հետ պայմանագիր ստորագրեց, սակայն Սեմակի կարիերան արտասահմանում հաջող չստացվեց, և նա մեկ անհաջող մրցաշրջան անցկացնելուց հետո վերադարձավ Ռուսաստանի առաջնություն։ Պայմանագիր ստորագրեց Մոսկվա ՖԱ֊ի հետ։
Մոսկվա ՖԱ
2007 թվականի ապրիլի 22-ին իր նախկին ակումբի դեմ կայացած խաղում հեղինակեց իր ֆուտբոլային կարիերայի 100֊րդ գնդակը։ Գոլը թույլ տվեց նրան ընդգրկվել ռուս ռմբարկուների 100֊յակի մեջ։ Այս վարկանիշը կազմել է ռուսական հայտնի սպորտային պարբերական «Սպորտ Էքսպրեսը»։
Ռուբին
2008 թվականի հունվարին պայմանագիր կնքեց Կազանի Ռուբինի հետ։ Պայմանագիրը նախատեսված էր 3 տարով։ 2008 թվականի մրցաշրջանի նախեշեմին նա դարձավ ակումբի ավագ։ Մարտի 16֊ին անցկացրեց իր առաջին հանդիպումը Լոկոմոտիվի դեմ խաղում, որն ավարտվեց իր թիմի 1-0 հաշվով հաղթանակով։ Իր առաջին գնդակը հեղինակեց 3-րդ տուրում, որտեղ Ռուբինը սենսացիոն առավելության հասավ Զենիթի նկատմամբ 3-1 հաշվով։ Հանդիպումը 350-րդն էր Սեմակի մարզական կարիերայում։
2009 թվականի նոյեմբերի 4-ին Չեմպիոնների լիգայի շրջանակում Բարսելոյի դեմ խաղի ժամանակ, որն ավարտվեց գոլազուրկ ոչ֊ոքիով, ծնվեց Սեմակի աղջիկը՝ Վառվառան ։
2009 թվականի դեկտեմբերին նա երկարաձգեց Ռուբինի հետ գործող պայմանագրի ժամկետը մինչև 2012 թվականը ։
Զենիթ
2010 թվականի օգոստոսի 6-ին Սեմակը տեղափոխվեց Զենիթ՝ ակումբի հետ կնքելով 2.5 տարով պայմանագիր ։ Տեղափոխության համար հյուսիսային մայրաքաղաքի ակումբը վճարեց 2 մլն եվրո։ Եվս 500 000 եվրո Զենիթը պետք է վճարեր այն դեպքում, եթե Սեմակը մասնակցեր Ռուբինի դեմ խաղին ։
2011 թվականի մարտին ստացավ ծանր վնասվածք ։ Հուլիսին նույն վնասվածքը կրկնվեց ։
Ռուսաստանի առաջնության շրջանակում անցկացրեց 455 հանդիպում և դարձավ 102 գոլի հեղինակ։ Անցկացրած հանդիպումների քանակով նա առաջինն է Ռուսաստանում հանդես եկած բոլոր ֆուտբոլիստների շարքում, իսկ խփած գոլերի քանակով 5-րդն է։ Նրանից ավելի շատ գնդակներ են հեղինակել միայն Օլեգ Վերետեննիկովը, Դմիտրի Լասկովը, Ալեքսանդր Կերժակովը, Դմիտրի Կիրիչենկոն։ 100֊րդ գնդակը Սեմակը հեղինակեց Զենիթի կազմում՝ գրավելով Սպարտակի դարպասը ։ Ավելի ցածր լիգաներում նույնպես ակտիվ մասնակցություն է ունեցել։ 1֊ին դիվիզոնում 13 խաղի մասնակցելով դարձել է 2 գոլի հեղինակ։ 3-րդ դիվիզիայում մասնակցել է 44 հանդիպման և դարձել 7 գոլի հեղինակ, իսկ 3֊րդ դիվիզիոնում դարձել է 3 գոլի հեղինակ և անց է կացրել 7 խաղ։ Ֆրանսիայի առաջին դիվիզիոնում մասնակցել է 26 խաղի, սակայն աչքի չի ընկել բարձր արդյունավետությամբ և դարձել է միայն մեկ գոլի հեղինակ։
Կարիերան հավաքականում
2008 թվականի մայիսի 23-ին Սեմակը երկարատև դադարից հետո նորից հրավեր ստացավ ազգային հավաքականից։Ղազախստանի դեմ հանդիպման ժամանակ նա նշանակվեց թիմի ավագ։ Ավագի թևկապը կրեց նաև հետագայում Եվրո 2008-ի շրջանակներում։ Հունիսի 14֊ին 2֊րդ տուրում դարձավ գոլային փոխանցման հեղինակ։ 2008 թվականի հունիսի 21֊ին Հոլանդիայի դեմ կայացած խաղը 50֊րդն էր նրա համար։ Այդ խաղի ժամանակ նա նորից դարձավ գոլային խոխանցման հեղինակ։
2010 թվականի օգոստոսին Դիկ Ադվոկատը նրան հավաքական չհրավիրեց՝ պատճառաբանելով, որ Սեմակը արդեն 34 տարեկան է, իսկ Եվրո 2012֊ի ժամանակ նա կլինի 36 տարեկան և ցանկանում է հավաքականը կառուցել երիտասարդ ֆուտբոլիստների շուրջ ։
Սեմակը չընդգրկվեց այն ֆուտբոլիստների շարքում, ովքեր պետք է մեկնեին Ուկրաինա ։
2012 թվականին ընդգրկվեց ֆուտբոլիստների ընդլայնված ցանկում, ովքեր պետք է մասնակցեին ԱԱ-2014֊ի նախընտրական խաղերին։Սակայն դա վերջին դեպքն էր, որ Սեմակը հրավեր ստացավ և այլևս հանդիպման չմասնակցեց։
Զենիթ
2013 թվականի ապրիլի 19-ին Սեմակը հայտարարեց, որ մայիսի 31-ին լրանում է պայմանագրի ժամկետը և այն չի երկարացվելու ։ Մրցաշրջանի ավարտից հետո նա ընդգրկեց Լուչիանո Սպալետտիի մարզչական շտաբում՝ որպես մարչի գլխավոր օգնական։ Պայմանագիրը նախատեսված էր 3 տարով ։
2014 թվականի մարտի 11֊ին Սպալետտիի հրաժարականից հետո Սեմակը նշանակվեց Զենիթի գլխավոր մարզիչի պարտականությունները կատարողի պաշտոնում։ Նրա գլխավորությամբ թիմն անցկացրեց 2 հանդիպում։ Մարտի 15֊ին 21-րդ տուրի շրջանակներում նախ պարտություն կրեցին ԲԿՄԱ֊ից 0-1 հաշվով, իսկ հետո մարտի 19-ին կարողացավ հաղթանակի հասնել Չեմպիոնների լիգայի շրջանակում Դորտմունդի Բորուսիայի դեմ 2-1 հաշվով։Մարտի 20-ին նրան իր պաշտոնում փոխարինեց Վիլաշ Բոաշը։
2015 թվականի սեպտեմբեր֊հոկտեմբեր ամսիներին 6 խաղ դուրս բերեց խաղադաշտ Զենիթի ֆուտբոլիստներին, քանի որ Բոաշը որակազրկված էր։ Բոաշի հեռացումից հետո շարունակեց աշխատել Լուչեսկուի շտաբում, սակայն մի անգամ չէ, որ Սեմակը ցանկություն հայտնեց ինքնուրույն մարզչական կարիերա ստեղծելու մասին։
Ռուսաստանի հավաքական
2014 թվականի օգոստոսի 31-ին Իգոր Սիմուտենկովի հետ մտավ Ռուսաստանի ազգային հավաքականի շտաբ։ Այդ ժամանակ ազգային հավաքականի գլխավոր մարզիչը իտալացի ֆաբիո Կապելոն էր ։ Կապելոյի հեռացումից հետո Սեմակը Լեոնիդ Սլուցկիի շտաբում շարունակեց զբաղեցնել իր պաշտոնը։ Այն բանից հետո, որբ հավաքականը գլխավորեց Ստանիսլավ Չերչեսովը, Սեմակը դուրս եկավ մարչական շտաբից։
Ուֆա
2016 թվականի դեկտեմբերի 30-ին Ուֆան պաշտոնապես հայտարարեց, որ Սեմակն այսուհետև գլխավորելու է ակումբը։ Պայմանագիրը նախատեսված է 2 տարով ։
Ընտանիք
Հայրը՝ Բոգդան Սեմակը նույնպես եղել է ֆուտբոլիստ և հանդես է եկել Լուգանսկի շրջանի թիմում ։
Մայր՝ Վալենտինա Սեմակ  ։
Ունի 4 եղբայր։ Երկուսը նույնպես զբաղվել են ֆուտբոլով։ Անդրեյը (1974թ․) հանդես է եկել Կուբանի, Վիտյազի, Սլավյանսկի, Վիտյազևոի Ալեքսի կազմերում ։ Նիկոլայ (1986թ․) հանդես է եկելՌեուտովի և Իստրայի կազմերում  ։
Կնոջ անունն Աննա է։ Ունեն 5 երեխա ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Լորինա Շահումյան
Լորինա Վահրամի Շահումյան, հայ ճարտարագետ-երկրաբան։ Երկրաբանա-հանքաբանական գիտությունների դոկտոր (1984)։
Կենսագրություն
Լորինա Շահումյանը ծնվել է 1935 թվականին Մոսկվայում։ 1953 թվականին ավարտել է Մոսկվայի թիվ 122 միջնակարգ դպրոցը, 1958 թվականին` Մոսկվայի պետական համալսարանը, 1965-1968 թվականներին սովորել է նույն համալսարանի ասպիրանտուրայում ։ 1968 թվականից աշխատում է Մոսկվայի պետական համալսարանի երկրաբանական ֆակուլտետում։ 1969 թվականին պաշտպանել է դոկտորական ատենախոսություն` «Տալնախի հանքավայրի ժայռային զանգվածների ճարտարագիտական և երկրաբանական ուսումնասիրություն» թեմայով։ 1978-1987 թվականներին եղել է ավագ դասախոս, 1987 թվականից՝ դոցենտ։ 1984 թվականին պաշտպանել է դոկտորական ատենախոսություն` «Ժայռային զանգվածների ֆիզիկական և մեխանիկական հատկությունների բնույթը» թեմայով։
Աշխատանքները վերաբերում են լեռնային զանգվածների և մետաղական օգտակար հանածոների հանքավայրերի ճարտարագիտական երկրաբանության հարցերին ։
Ծանոթագրություններ
Կատեգորիա:Հայ երկրաբաններ Կատեգորիա:Մոսկվայի պետական համալսարանի շրջանավարտներ Կատեգորիա:Երկրաբանա-հանքաբանական գիտությունների դոկտորներ Կատեգորիա:Հայ ճարտարագետներ
Մոդուլ (նախագծման ձևանմուշ)
Մոդուլ (Module), կառուցվածքային նախագծման ձևանմուշ, որն օգտագործվում է ծրագրավորման մոդուլի հասկացողությունն իրականացնելու համար այն ծրագրավորման լեզուներում, որտեղ այդ հասկացողությունը չի սպասարկվում։
Ծրագրավորման լեզվից կախված այս ձևանմուշը կարելի է իրականացնել տարբեր կերպ՝ որպես եզակի օգտագործման ձևանմուշ, օբյեկտ-կողմնորոշված ստատիկ անդամ (static member) դասում և պրոցեդուրային գլոբալ ֆունկցիաներում։ Python-ում ձևանմուշը ներկառուցված է լեզվի մեջ և յուրաքանչյուր .py ֆայլը ավտոմատորեն հանդիսանում է մոդուլ։
Նկարագրություն և կառուցվածք
Մոդուլ ձևանմուշը ապահովում է ֆունկցիաներ և ստատիկ կառուցվածքներ մուդուլային հասկացողությունն այն լեզուներում իրականացնելու համար, որոնք չեն սպասարկում այդ հասկացողությունը։
Ծանոթագրություններ
Կատեգորիա:Ծրագրավորում
Միխայիլ Կարինսկի
Միխայիլ Իվանովիչ Կարինսկի (Михаил Иванович Каринский, ), ռուս տրամաբան, մատերիալիստ փիլիսոփա։
Ծանոթագրություններ
Կատեգորիա:Ռուս փիլիսոփաներ Կատեգորիա:19-րդ դարի փիլիսոփաներ Կատեգորիա:20-րդ դարի փիլիսոփաներ Կատեգորիա:Սուրբ Ստանիսլավի 2-րդ աստիճանի շքանշանի ասպետներ Կատեգորիա:Ռուս մաթեմատիկոսներ
We May Never Love Like This Again (երգ)
«We May Never Love Like This Again» («Մենք երևի էլ երբեք այսպես չենք սիրի»), երգ, որը գրվել է 1974 թվականին Ալ Կաշայի և Ջոլ Հիրշորնի կողմից «The Towering Inferno» ֆիլմի համար ։
Նկարագրություն
1974 թվականին երգն արժանացել է Օսկար լավագույն երգի համար մրցանակի և կատարվել Մորին ՄաքԳովերնի կողմից ։ ՄաքԳովերնը կատարել է Կաշայի և Հիրշորնի «The Morning After» երգի քավեր տարբերակը, որը երկու տարի առաջ նույնպես արժանացել էր Ակադեմիայի մրցանակի լավագույն երգի համար ։
«We May Never Love Like This Again» երգի ձայնագրությունը թողարկվել է որպես սինգլ ՄաքԳովերնի «Wherever Love Takes»-ի մեկնաբանություն։ Դա «Ոսկի» ֆիլմից երգ էր, որը մրցելու էր Օսկարի լավագույն երգի համար «We May Never Love Like This Again»-ի հետ։ «We May Never Love Like This Again» երգը հասել է «Billboard Hot 100» շքերթի 83-րդ հորիզոնական։ Երգը ՄաքԳովերնի համար դարձավ գլխավոր հիթ Ավստրալիայում (#5): «Օսկար»-ի երկու մրցանակակիր երգ ունենալու շնորհիվ ՄաքԳովերնը ձայնագրեց ելույթ մրցանակաբաշխության համար և ալբոմ՝ օսկարակիր երգերով։
Հոլիվուդյան կոմպոզիտոր Ջոն Վիլյամսը գրել է ֆիլմի համար բնօրինակ երաժշտություն։ Ալբոմի համար երգի փաստացի ձայնագրությունը կատարվել է 1974 թվականին (հետագայում թողարկվել է որպես սինգլ) Կարլ Մադուրիի կողմից «Belkin-Maduri Productions»-ի համար։ Այն կազմակերպվել էր Ջո Հադսոնի և նախագծվել՝ Արնի Ռոզենբերգի կողմից։
Ծանոթագրություններ
Կատեգորիա:1974 սինգլներ Կատեգորիա:Սինգլներ Կատեգորիա:Օսկարակիրներ
Էդուարդ Բաբայան (այլ կիրառումներ)
Էդուարդ Բաբայան անունը կարող է վերաբերել հետևյալ անձանց.
Սքայլաբ
Կառուցվածք և չափեր
«Սքայլաբի» զանգվածը 77,1 տ է, երկարությունը՝ 24,6 մ, իրանի տրամագիծը՝ 6,6 մ, աստղագիտական սարքերի հարթակից։ Հիմնական բլոկը ստեղծվել է «Սատուրն 5» կրող հրթիռի երրորդ աստիճանի բազայի վրա և բաղկացած է լաբորատորային (միանում է շլյուզային խցին) ու բնակվելու (ունի քնելու, մարզվելու, որոշ փորձեր կատարելու, սնունդ պատրաստելու և ընդունելու, ազատ ժամանակն անցկացնելու, անձնական հիգիենայի առանձին բաժանմունքներ) հատվածամասերից։ Հիմնական բլոկի վերևում տեղակայված է սարքավորումների հատվածամասը։ Շլյուզային խուցը ծառայում է տիեզերագնացների՝ կառանման կոնստրուկցիայից (հանդերձված է 2 կցման հանգույցներով) կայանի խցիկ անցնելու և բաց տիեզերք դուրս գալու համար։ «Սքայլաբը» հանդերձված է տիեզերական տարածությունն ուսումնասիրելու, բժշկակենսաբանական, տեխնիկական հետազոտություններ կատարելու, կիրառական խնդիրներ լուծելու ապարատներով։ Կենսաապահովման համակարգն ունի թթվածնի պաշար, ածխաթթու գազի կլանիչներ։
Տիեզերական արշավախմբեր
1973-1974 թվականին «Սքայլաբ» ուղեծրակայանում աշխատել է տիեզերագնացների 3 արշավախումբ.
1979 թվականի հուլիսի 11-ին «Սքայլաբ» մտել է Երկրի մթնոլորտի խիտ շերտերը և դադարեցրել իր գոյությունը։
Ծանոթագրություններ
Կատեգորիա:Տիեզերագնացություն Կատեգորիա:Տիեզերական կայաններ Կատեգորիա:Ուղեծրակայաններ Կատեգորիա:1973 հիմնադրումներ ԱՄՆ-ում
Ռուդոլֆ ֆոն Իերինգ
Կենսագրություն
Երիտասարդ տարիներին եղել հասկացությունների իրավագիտության ներկայացուցիչ, ապա՝ շահերի իրավագիտության հիմնադիր, իրավունքի իրատեսական դպրոցի ներկայացուցիչ։
Իերինգը ձգտում էր համատեղել քաղաքական և իրավական տեսությունները սոցիոլոգիական, հոգեբանական և այլ հասկացությունների հետ։
Կառլ ֆոն Գերբերի հետ նա հրատարակեց «Jahrbücher für Dogmatik des heutigen römischen und deutschen Privatrechts» իրավաբանական ամսագիրը, որի նպատակն էր մերձեցնել հռոմեական և գերմանական իրավունքը Գերբերի գաղափարների ոգով, որոնք կիսում էր Ջերինգը ։ Թաղված է Գյոթինգենի քաղաքային գերեզմանատանը։
Գաղափարներ
Իերինգը համարում էր, որ իրավունքը ժողովրդի ոգու պտուղը չէ. այն չի զարգանում խաղաղ ճանապարհով՝ ժողովրդի գիտակցության մեջ ներդրված բարոյական սկզբունքներից։ Դա անձի գործունեության, նրա պայքարի պտուղն է. այն ծառայում է անհատի շահերի ապահովմանը և ստեղծվում է պայմանագրով։ Իրավունքը անհատի ուժի և մտավոր ստեղծագործության արդյունք է։
Իերինգը եսասիրությունը ճանաչեց որպես առաջընթացի հիմնական շարժիչ, պայքարը` որպես պայման, հարկադրանքը և պետական իշխանությունը` որպես օրենքի դրույթ, հանրային իշխանության կողմից հետապնդվող կյանքի նպատակահարմար սկզբունքները` որպես օրենքի գերակայություն։ Բայց այս տարրերը, հաշվի առնելով իրենց պատմական զարգացումը, նրա համար մշակութային ուժեր են, որոնք վերածվում են օրենքի պահապանների՝ անհատի զարգացման և նրա գոյության համար պայքարի ազդեցության տակ։
Իշխանությունը, ըստ Իերինգի, իրավական ուժ է, հարկադրանքը իրավական հարկադրանք է, որը բավարարում է բարոյական նպատակները։ Իրավունքի համար պայքարը նրա աչքում աջերի լավագույն պատվարն է. առանց իշխանության չկա օրենք, բայց չկա օրենք նույնիսկ այն դեպքում, երբ գործում է միայն «միակողմանի նորմ»՝ օրենք, որը պարտադիր է միայն մի կողմից. միայն «երկկողմանի նորմը»՝ օրենք, որին հավասարապես ենթակա են և՛ իշխանությունները, և՛ քաղաքացիական հասարակության անդամները, երաշխավորում է իրավունքը։
Իրավունքի պատմության ոլորտում Իերինգը մեծ ազդեցություն է ունեցել իր ժամանակակիցների վրա։
Նրա` «Պայքարում դու կգտնես քո իրավունքը» արտահայտությունն օգտագործվում էր Ռուսական կայսրության սոցիալ-հեղափոխականների (էսեռի) կողմից որպես կուսակցության կարգախոս։
Ծանոթագրություններ
Կատեգորիա:Գերմանացի իրավագետներ Կատեգորիա:Մյունխենի համալսարանի շրջանավարտներ Կատեգորիա:Գիտնականներ այբբենական կարգով
Կարաչի (առողջարան)
Կարաչի, ցեխաբուժական առողջարան, ՌԴ Նովոսիբիրսկի մարզում։ Գտնվում է Բարաբինսկի դաշտավայրի հյուսիսում, Նովոսիբիրսկից 394 Կմ հեռու։ Ամառը տաք է (հուլիսի միջին ջերմաստիճանը՝ 19 °C), ձմեռը՝ ցուրտ (հունվարի միջին ջերմաստիճանը՝ -19 °C), տարեկան տեղումները՝ 270 մմ։ Բուժիչ միջոցները. տղմոտ ցեխը՝ ծծմբաջրածնի մեծ պարունակությամբ և Կարաչի լճի քլորիդ-սուլֆատային նատրիում-մագնեզիումային բնական աղաջուրը և հանքային ջուրը։ Բուժվում են հենաշարժական ապարատի, ծայրամասային նյարդային համակարգի, մարսողության օրգանների և գինեկոլոգիական հիվանդություններով տառապողները։
Վիսվոժ
Վիսվոժ (Висвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կաբան-Տիվիս գետի ձախ ափին 6 կմ հեռավորության վրա։ Գետի երկարությունը կազմում է 24 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բաբաջանյան
Բաբաջանյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Թուրքերեն հիմքով ազգանուններ Կատեգորիա:Պարսկերեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Աստերոիդների ցանկ (89501-89600)
Աստերոիդների ցանկ (89401-89500) * Աստերոիդների ցանկ * Աստերոիդների ցանկ (89601-89700)
Քեչիլի (Ելիզավետպոլից 26 կմ հյուսիս-արևմուտք)
Քեչիլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։ Գտնվում է Ելիզավետպոլ քաղաքից 26 կմ հյուսիս-արևմուտք, Շամխոր գետի ձախ ափին ։
Հնուց եղել է Գանձակի հայաբնակ գյուղերից մեկը։
Բնակչություն
1907 թվականին գյուղն ունեցել է 2790, իսկ 1908-ին՝ 2470 կովկասի թաթար բնակիչ ։
Պատմամշակութային կառույցներ
Գյուղն ուներ քարակոփ հայկական եկեղեցի ։
Ծանոթագրություններ
Կատեգորիա:Արևելյան Հայաստանի գյուղեր
Հեդինգթոնյան շնաձուկ
Հեդինգթոնյան շնաձուկը (Headington Shark, նախկին անունը Անվերնագիր 1986) Անգլիայի Օքսֆորդ քաղաքի Հեդինգթոն արվարձանի Նյու Հայ սթրիթ 2 հասցեի տան տանիքին տեղադրված արձան է, որ պատկերում է մի խոշոր շնաձկան, որ գլխովի խրվել է տան տանիքի մեջ։ Սա բողոքի արվեստի նմուշ է, որ տեղադրվել է առանց թույլտվության և խորհրդանշում է շենքերն ավերող ռումբերը։
Նկարագրություն և դիրք
Շնաձուկն առաջին անգամ հայտնվել է 1986 թվականի օգոստոսի 9-ին՝ որպես տան սեփականատեր, տեղական ռադիոհաղորդավար Բիլ Հեյնի պատվեր ։ Հեյնը ներշնչվել էր արձանի գաղափարով, երբ լսել էր ամերիկյան ռազմական օդանավերի թռիչքը Օքսֆորդի մոտով, երբ դրանք Լիբիայի ահաբեկչական խմբավորումներին ռմբակոծելու իրենց ծրագիրն իրագործելու ճանապարհին էին։ արձանը տեղադրվեց ի նշան ռմբակոծության և միջուկային զենքի դեմ բողոքի՝ շնաձուկը ներկայացնելով որպես շենքերի վրա թափվող ռումբեր ։ Շնաձուկը նախագծել է քանդակագործ Ջոն Բաքլին և տեղադրել է Անտոն Կաստիոն՝ տեղացի ատաղձագործ և Բաքլիի ընկերը։ Հեյնը ասել է. «Տանիքի մեջ խրված շնաձուկը պետք է արտահայտեր մեկին, որն իրեն լիովին անզոր է զգում տանիքի մեջ բացված անցքի մտքից՝ լցվելով անզորությամբ, զայրույթով ու հուսահատությամբ։ Դա ինչ-որ բան է ասում ՄԶԱ-ի, միջուկային էներգետիկայի, Չեռնոբիլի և Նագասակիի մասին ։ Քանդակը տեղադրվել է ի հիշատակ Նագասակիի Fat Man ատոմային ռումբի արձակման 41-րդ տարելիցի ։: Ներկված ապակեպլաստե քանդակը կշռում է 200 կգ, ունի 7.6 մետր բարձրություն և սկզբում կոչվում էր Անվերնագիր 1986, որը գրված էր տան դարպասին ։ Արձանը պատրաստելը տևել է երեք ամիս ։ Արձանը կարծես դիտավորյալ հակադրվում է արվարձանային սովորական միջավայրին ։ 2007 թվականի օգոստոսին, շնաձկան 21-րդ տարեդարձի առթիվ քանդակագործը մի շարք բարելավումներ ավելացրեց դրան ՝ հետևելով քանդակի և տան վիճակի մասին ավելի վաղ հնչած բողոքներին ։ 2016 թվականի օգոստոսի 26-ին Հեյնի որդին՝ Մագնուս Հանսոն Հեյնը գնեց ամբողջ շենքը, որպեսզի պահպանի շնաձկան արձանը ։ 2017 թվականի հուլիսին տան նախկին սեփականատիրոջ մոտ լեյկեմիա ախտորոշվեց ։ Նա մահացավ 2019 թվականի ապրիլի 2-ին ։ 2018 թվականից ի վեր տունը դարձել է Airbnb հյուրատուն ։ Մագնուսը նաև կայք է վարում՝ շնաձկան մասին ընդհանուր տեղեկությունների և հարցումների համար ։ 2022 թվականին Օքսֆորդի քաղաքային խորհուրդը, հակադրվելով Հանսոն Հեյնին, արձանը ներառեց քաղաքի մշակութային ժառանգության ցանկում՝ «յուրահատուկ ներդրման» համար, որ քանդակն ունեցել է համայնքի համար ։ Հանսոն Հեյնը հայտարարեց, որ «պլանավորման ապարատի օգտագործումը պլանավորման օրենքի հակասության պատմական խորհրդանիշը պահպանելու համար անհեթեթ է» ։
Խորհրդի ընդդիմություն
Երբ առաջին անգամ տեղադրվեց, շնաձուկը հակասական մեկնաբանությունների տեղիք տվեց։ Օքսֆորդի քաղաքային խորհուրդը փորձում էր արձանը իջեցնել տալ և տեղադրել գետնին, որպեսզի շնաձկանը պլանավորման թույտվություն տալու հարկ չլինի։ Նրանք առաջարկեցին նույնիսկ շնաձկանը «տեղավորել» տեղական լողավազանում, սակայն բնակիչները հակադրվեցին՝ ի աջակցություն շնաձկան ։ Ի վերջո, գործը հասավ կենտրոնական կառավարությանը, որտեղ Թոնի Բելդրին, շրջակա միջավայրի հարցերով պետքարտուղարը, որը գործը գնահատել էր պլանավորման հիմքերով, 1992 թվականին որոշեց, որ շնաձկանը կթույլատրվի մնալ, քանի որ դա չի վնասում տեսողական հարմարությանը ։
Արձանը մեդիայում
Բիլ Հեյնը մի համառոտ գիրք է գրել շնաձկան մասին, որը լույս է տեսել 2011 թվականին ։ 2013 թվականին «Օքսֆորդ մեյլը» ապրիլմեկյան մի հոդված հրատարակեց արձանի մասին, որտեղ պատմում էին 200.000 ֆունտ ստեռլինգանոց մտացածին մի ֆոնդ ստեղծելու մասին, որը պիտի տարածքի բոլոր տների տանիքներին նմանատիպ արձաններ տեղադրեր ։ 2018 թվականին Օքսֆորդի Բրուքս համալսարանը, ոգեշնչված Հեդինգթոնյան շնաձկան արձանից, «Շնաձուկ» անվամբ ամսագիր ստեղծեց ։
Արտաքին հղումներ
Կատեգորիա:Քանդակներ Կատեգորիա:Մեծ Բրիտանիայի տեսարժան վայրեր Կատեգորիա:Կենդանիների քանդակներ Կատեգորիա:Վիքիպեդիա:ՈՒՎ 2023-ի հոդվածներ
Լաստոչկինո
Լաստոչկինո (Ласточкине), ավան Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Լաստոչկինո ավանում բնակվում էր 617 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի ավաններ